जॉगिंग के लिए गईं थीं; टक्कर से 20 फीट दूर गिरीं, ड्राइवर गिरफ्तार
Mumbai Tech Company CEO Rajalakshmi Ramakrishnan Car Accident Update मुंबई के वर्ली इलाके में रविवार सुबह तेज रफ्तार SUV ने टेक्नोलॉजी फर्म की CEO राजलक्ष्मी राम कृष्णन को टक्कर मार दी थी, जिससे वह हवा में उछली और 20 फीट दूर जा गिरी
मुंबई के वर्ली इलाके में रविवार सुबह तेज रफ्तार SUV ने टेक्नोलॉजी फर्म की CEO राजलक्ष्मी राम कृष्णन को टक्कर मार दी थी, जिससे वह हवा में उछल कर 20 फीट दूर जा गिरीं। इसके तुरंत बाद उन्हें अस्पताल में भर्ती कराया गया, जहां डॉक्टरों ने उन्हें मृत घोषित कर दिया। कुछ घंटे बाद ही SUV ड्राइवर को गिरफ्तार कर लिया गया।
पुलिस ने बताया कि आरोपी ड्राइवर का नाम सुमेर मर्चेंट है। उसके खिलाफ IPC की धारा 304 के तहत मामला दर्ज कर लिया गया है। आरोपी को कल यानी मंगलवार को कोर्ट में पेश किया जाएगा।
वहीं बताया कि दादर-माटुंगा इलाके की रहने वाली CEO राजलक्ष्मी और उनके पति विजय सुबह करीब 5 बजे जॉगिंग के लिए निकले थे। तभी यह घटना हुई। घटना वर्ली-बांद्रा सी लिंक से कुछ ही मीटर दूर वर्ली डेयरी के पास सुबह 6:30 बजे की है।
तेज रफ्तार SUV ड्राइवर दोस्तों को छोड़ने जा रहा था
आरोपी ड्राइवर अपने दोस्तों को शिवाजी पार्क छोड़ने जा रहा था। कार की रफ्तार काफी तेज थी, इसके चलते महिला को टक्कर मारकर कार डिवाइडर से जाकर टकरा गई। हालांकि हादसे में ड्राइवर भी घायल हो गया था। हालांकि उसे गिरफ्तार कर लिया गया है। वह एक प्राइवेट कंपनी में काम करता है और मुंबई के ताड़देव इलाके में रहता है। वहीं पुलिस मामले में आगे की जांच कर रही है।
टाटा मुंबई मैराथन में हिस्सा लिया था
राजलक्ष्मी रोजाना एक ग्रुप के साथ दौड़ने के लिए जाती थीं। हाल ही में टाटा मुंबई मैराथन में हिस्सा लिया था। उन्होंने मैराथन के बाद अपने लिंक्डइन प्रोफाइल पर रोनाल्ड रूक्स के उद्धरण दिया था, "मैं अपने जीवन में दिन जोड़ने के लिए नहीं दौड़ती, मैं अपने दिनों में जीवन जोड़ने के लिए दौड़ती हूं।"
ये खबर भी पढ़ सकते हैं...
दिग्विजय की कार ने युवक को टक्कर मारी, 10 फीट दूर गिरा बाइक सवार
मध्य प्रदेश के पूर्व मुख्यमंत्री दिग्विजय सिंह की कार ने एक बाइक सवार को टक्कर मार दी थी। वह करीब 10 फीट दूर जा गिरा। उसके सिर में चोट आई। इसके बाद उसे भोपाल रेफर किया गया था। घटना मध्य प्रदेश के राजगढ़ जिले की है।​​​​​​​ पूरी खबर यहां पढ़ें...
SUV ने 8 लोगों को कुचला, दो की मौत, बेकाबू थार दो कारों को टक्कर मारकर पलटी​​​​​​​
दिल्ली के वसंत विहार इलाके में तेज रफ्तार थार ने दो कार और तीन रेहड़ी को टक्कर मार दी थी। इस हादसे में लोगों की मौत हो गई थी, जबकि 6 लोग गंभीर रूप से घायल हो गए थे। मीडिया रिपोर्ट्स के मुताबिक, सभी घायलों को अस्पताल में भर्ती कराया गया था। पूरी खबर यहां पढ़ें...